《题钓台 其一》
清代·陈畴

绿竹丛边系客船，钓台千古薄云天。区区寇邓功如许，何以高风独凛然。

作者简介：字廷琚，一字寿田，古县人，省居。乾隆二十七年举人。初令楚中，借补桂阳州州同。州多积案，详为清理，深得民心。调宁乡，贤声日起。补临武县，擢靖州知州，豪蠹敛迹，畏如神明。后起升江西临江府知府。民好讼，多上控，缙绅家又阴为主持。畴立法不挠，干请悉绝。民无有冤者。旋入都，改补湖南常德府，调宝庆府。熟于楚中风土人情，兴革益多。著有《北行纪事诗集》。父青选字朝安，祖羽丰，邑增生。乾隆四十二年皆赠儒林郎、湖南桂阳州州同；五十五年，赠奉政大夫，靖庆元年，赠朝议大夫，宝庆府知府。